Februárban már kapott másodosztályú meccset Kassai Viktor, akkor a Kaposvár-ZTE rangadón bíráskodott - utóbbi már bajnok azóta, előbbi pedig visszakerülhet az élvonalba -, a hétvégén Békéscsabán tűnik fel a 8 éve BL-döntőn ítélkező játékvezető.

A február végi másodosztályú meccs után ugyan kapott lehetőséget az élvonalban, de asszisztense beintésére elvette a Paks győztes találatát a felcsútiak ellen a 92. percben, majd megadott egy olyan büntetőt a Vidinek a felcsútiak ellen, amikor Kovács Istvánnal szemben még a tizenhatoson kívül szabálytalanodtak.

AZ MLSZ bizottsága vélhetően a hibák miatt is sorolta újra egy osztállyal lejjebb.

Kassai 20 éve mutatkozott be az élvonalban, a legutóbbi nemzetközi meccse a Betis-Rennes Európa Liga találkozó volt még februárban, utána merült a hazai második vonalig, és most ismét. A Békéscsaba a Soroksárt fogadja vasárnap 17 órától.

Kassai 2011-ben a Wembley-ben a Barcelona-Manchester United döntőt vezette, 35 évesen kapta meg élete nagy lehetőségét.